Bar Harboras
Bar Harboras (angl. Bar Harbor) – kurortinis miestelis Jungtinių Amerikos Valstijų šiaurės rytuose, Meino valstijoje, Plikojo Kalno saloje, Kadilako kalno papėdėje, 74 km į pietryčius nuo Bangoro. Skalaujamas Atlanto vandenyno. 5 089 gyventojai (2020 m. JAV gyventojų surašymas). Bar Harboras – populiarus turistų miestelis, ypač vasaros sezono metu. Centre gausu suvenyrinių parduotuvėlių. Šalia driekiasi turistų pamėgtas Akeidijos nacionalinis parkas. Yra laboratorija, koledžas.